4 Ka Pentekonta ya selemo sa 33, baapostola ba ile ba qala ho etella pele phutheho ya Bokreste. Ketsahalong eo, “Petrose a ema le ba Leshome le motso o mong” mme a bua le letshwele le leholo le akarelletsang Bajuda le basokolohi ka lentswe la Modimo. (Lik. 2:14, 15) Ba bangata ba bona e ile ya e ba badumedi. Ka mora moo, Bakreste bana ba neng ba sa tswa sokoloha ba ile “ba tswela pele ho inehela thutong ya baapostola.” (Lik. 2:42) Baapostola ba ne ba hlokomela tjhelete ya phutheho. (Lik. 4:34, 35) Ba ne ba thusa batho ba Modimo hore ba be le kamano e ntle le yena mme ba ile ba re: “Rona re tla inehela thapelong le bosebeletsing ba lentswe.” (Lik. 6:4) Ba ile ba re Bakreste ba nang le boiphihlelo ba ilo bolela ditaba tse molemo dibakeng tse ding. (Lik. 8:14, 15) Ha nako e ntse e ya, baholo ba bang ba tlotsitsweng ba ile ba thusa baapostola ho etella phutheho pele. Kaha e ne e le sehlopha se busang, ba ne ba fana ka tataiso diphuthehong tsohle.—Lik. 15:2.